|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  | | --- | --- | --- | --- | --- | | |  | | --- | |  |   **Ministru kabineta rīkojuma projekta**  **„Par prioritārajiem virzieniem zinātnē 2014. – 2017.gadam” sākotnējās ietekmes novērtējuma ziņojums (anotācija)**  **I. Tiesību akta projekta izstrādes nepieciešamība** | | | | | 1. | | Pamatojums | Ministru kabineta rīkojuma projekts izstrādāts saskaņā ar Zinātniskās darbības likuma 13.panta otrās daļas 3.punktu un 34.panta ceturto daļu | | 2. | | Pašreizējā situācija un problēmas | Kopš 2010.gada līdz 2013.gada beigām ir spēkā šādi pieci prioritārie zinātņu virzieni (apstiprināti ar Ministru kabineta 2009.gada 31.augusta rīkojumu Nr.594 „Par prioritārajiem zinātnes virzieniem fundamentālo un lietišķo pētījumu finansēšanai 2010.-2013.gadā”: enerģija un vide; inovatīvie materiāli un tehnoloģijas; nacionālā identitāte; sabiedrības veselība; vietējo resursu ilgtspējīga izmantošana – jauni produkti un tehnoloģijas.  Atbilstoši Zinātniskās darbības likuma 34.panta ceturtajai daļai Ministru kabinets prioritāros virzienus zinātnē fundamentālo un lietišķo pētījumu finansēšanai apstiprina reizi četros gados.  Ministru kabineta rīkojuma izdošana ir aktuāla sakarā ar to, ka 2013.gadā noslēdzas pašreiz spēkā esošo prioritāro virzienu zinātnē darbības termiņš un ir nepieciešams apstiprināt prioritāros virzienus zinātnē nākamajam četru gadu periodam (2014.–2017.gadam). Prioritāro virzienu zinātnē apstiprināšana ir būtiska, lai 2013.gadā būtu iespējams organizēt konkursu valsts pētījumu programmu apstiprināšanai nākamajam četru gadu periodam saskaņā ar Ministru kabineta 2006.gada 30.maija noteikumiem Nr.443 „Valsts pētījumu programmu pieteikšanas, ekspertīzes un finansēšanas kārtība” un savlaicīgi uzsāktu jauno programmu izpildi 2014.gadā.  Pēc Ministru kabineta 2009.gada 31.augusta rīkojumā Nr.594 „Par prioritārajiem zinātnes virzieniem fundamentālo un lietišķo pētījumu finansēšanai 2010.-2013.gadā” noteiktā termiņa beigām, t.i. 2014.gada pirmajā pusgadā, tiks sagatavots 2010.-2013.gada prioritāro virzienu zinātnē atdeves novērtējums, kā arī novērtēta veikto ieguldījumu pēctecība, kas kalpos par priekšnoteikumu prioritāro virzienu zinātnē noteikšanai nākotnē.  Zinātnes virzieni, kas saistīti ar inovācijām, jaunām tehnoloģijām un ir vērsti uz jaunu produktu radīšanu, tiks atspoguļoti Viedās specializācijas stratēģijā. Prioritārie virzieni zinātnē fundamentāliem un lietišķajiem pētījumiem un valsts pētījumu programmām nosaka valsts fundamentālās un lietišķās zinātnes attīstības virzienus, tādēļ tie ir cieši saistīti ar galvenajiem valsts plānošanas dokumentiem, t.sk. ar Viedās specializācijas stratēģiju. | | 3. | Saistītie politikas ietekmes novērtējumi un pētījumi | Projekts šo jomu neskar | | | 4. | Tiesiskā regulējuma mērķis un būtība | Ministru kabineta rīkojuma projekts paredz apstiprināt sešus prioritāros virzienus zinātnē fundamentālo un lietišķo pētījumu finansēšanai 2014. – 2017.gadā:  1. Vide, klimats un enerģija – vide, ekosistēmas un bioloģiskā daudzveidība, atjaunojamo resursu ieguve, enerģētiskā neatkarība, elektroapgādes drošuma paaugstināšanas tehnoloģijas, klimata pārmaiņu samazināšana un pielāgošanās klimata pārmaiņām.  2. Inovatīvie un uzlabotie materiāli, viedās tehnoloģijas – daudzfunkcionālie materiāli un kompozīti; nanotehnoloģijas un fotonika; informātika; datorzinātne; informācijas un komunikācijas tehnoloģijas, signālapstrādes tehnoloģijas.  3. Sabiedrības veselība – profilakse, diagnostika, ārstniecība, klīniskā medicīna, ārstniecības metodes un tehnoloģijas, ārstniecības līdzekļi un biomedicīnas tehnoloģijas.  4. Vietējo resursu izpēte un ilgtspējīga izmantošana – zemes dzīļu, ūdens, lauksaimniecības un mežu resursu apguves un pārtikas tehnoloģijas.  5. Valsts un sabiedrības ilgtspējīga attīstība – sabiedrība, pārvaldība, resursi, tautsaimniecība, demogrāfija, vide.  6. Letonika – Latvijas vēsture, valodas, kultūra, vērtības.  Prioritāro virzienu zinātnē definēšana ir priekšnoteikums stratēģiskai valsts zinātnes budžeta līdzekļu ieguldīšanai zinātniskajā darbībā Latvijas ilgtspējīgas attīstības mērķu sasniegšanai, tajā skaitā Latvijas starptautiskās konkurētspējas un ekonomiskās izaugsmes nodrošināšanā, sabiedrības attīstībā un kultūras mantojuma saglabāšanā. Valsts iegulda pētniecībā un attīstībā, lai nodrošināt plašu un dziļu pasaules līmeņa zināšanu bāzi, kas ir zināšanām un inovācijām balstītas ekonomikas pamats un ekonomikas izrāviena priekšnoteikums. Lai sasniegtu šo mērķi, ir nepieciešama 1) prioritāro zinātnes virzienu zinātniskā potenciāla un atdeves novērtējums, 2) starpdisciplināra pieeja zinātnisko, tehnoloģisko un sabiedrības problēmu risināšanai, 3) līdzsvarota zinātnes nozaru attīstība, 4) cilvēkresursu kapacitātes stiprināšana.  Prioritārie virzieni zinātnēamts vms iezīmē tās nozares, kurās nākamo četru gadu periodā tiks īstenoti fundamentālo un lietišķo pētījumu projekti un valsts pētījumu programmas, jomas, kas ir nacionāli (lokāli) svarīgas kā, piemēram, nacionālā identitāte (letonika), vietējo resursu izpēte un ilgtspējīga izmantošana, sabiedrības veselība, klimata pārmaiņu mazināšana.  Katra izvirzītā prioritārā zinātnes virziena apraksts pievienots pielikumā. | | | 5. | Projekta izstrādē iesaistītās institūcijas | Lai definētu prioritāros zinātnes virzienus fundamentālo un lietišķo pētījumu finansēšanai nākamajam periodam, kas ir viena no „Zinātnes, tehnoloģiju attīstības un inovācijas pamatnostādnes 2014.-2020.gadam” sadaļām, ar Izglītības un zinātnes ministrijas 2012.gada 28.decembra rīkojumu Nr.505 „Par darba grupas izveidi Zinātnes un tehnoloģijas attīstības pamatnostādnes 2014.-2020.gadam projekta izstrādei” tika izveidota starpinstitūciju darba grupa, kuras sastāvā tika iekļauti Izglītības un zinātnes ministrijas, Vides aizsardzības un reģionālās attīstības ministrijas, Zemkopības ministrijas, Latvijas Zinātņu akadēmijas, Latvijas Zinātnes padomes, Latvijas Zinātnieku savienības, Latvijas Darba devēju konfederācijas, Veselības ministrijas, Kultūras ministrijas, Ekonomikas ministrijas, Finanšu ministrijas, Latvijas Jauno zinātnieku apvienības. Darba grupā ir piedalījušies arī pārstāvji no Pārresoru koordinācijas centra, Studiju un zinātnes administrācijas, 7IP Nacionālais kontaktpunkta, Latvijas Tirdzniecības un rūpniecības kameras, kā arī zinātnisko institūciju pārstāvji, kuri kopīgi izstrādājuši prioritāro zinātņu virzienu projektu 2014.-2017.gadam, pamatojoties uz Latvijas Zinātnes padomes sagatavotajiem priekšlikumiem. | | | 6. | Iemesli, kādēļ netika nodrošināta sabiedrības līdzdalība | Projekts šo jomu neskar | | | 7. | Cita informācija | Pielikumā: „Par MK rīkojuma projektu „Prioritārie zinātnes virzieni 2014. – 2017.gadā”” uz 13 lp. | |   *Anotācijas II, III,IV, V, VI sadaļa - projekts šīs jomas neskar*   |  |  |  | | --- | --- | --- | | **VII. Tiesību akta projekta izpildes nodrošināšana un tās ietekme uz institūcijām** | | | | 1. | Projekta izpildē iesaistītās institūcijas | Izglītības un zinātnes ministrija | | 2. | Projekta izpildes ietekme uz pārvaldes funkcijām | Ministru kabineta rīkojuma projekta izpilde saskaņā Izglītības un zinātnes ministrijas funkcijām un uzdevumiem. | | 3. | Projekta izpildes ietekme uz pārvaldes institucionālo struktūru  Jaunu institūciju izveide | Saistībā ar projektu nav nepieciešams veidot jaunas institūcijas. | | 4. | Projekta izpildes ietekme uz pārvaldes institucionālo struktūru. Esošu institūciju likvidācija | Saistībā ar projektu netiek likvidētas institūcijas. | | 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar | | 6. | Cita informācija | Nav | |
|  |

Izglītības un zinātnes ministrs V.Dombrovskis

Valsts sekretāre S.Liepiņa

01.11.2013. 9:47

859

E.Sarma

67047753, [evita.sarma@izm.gov.lv](mailto:evita.sarma@izm.gov.lv)